Štukljeva cesta 44, 1000 Ljubljana T: 01 369 77 00

F: 01 369 78 32

 E: gp.mddsz@gov.si [www.mddsz.gov.si](http://www.mddsz.gov.si)

|  |
| --- |
| Številka: 070-68/2024-2611-12 |
| Ljubljana, 11. 2. 2024 |
| EVA  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: –** **Informacija Republike Slovenije o uresničevanju prednostnih priporočil Odbora Združenih narodov za odpravo diskriminacije žensk iz Sklepnih ugotovitev, sprejetih po obravnavi Sedmega periodičnega poročila Republike Slovenije po Konvenciji o odpravi vseh oblik diskriminacije žensk – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in drugega odstavka 16. člena Zakona o enakih možnostih žensk in moških (Uradni list RS, št. 59/02, 61/07– ZUNEO-A, 33/16 – ZVarD in 59/19) je Vlada Republike Slovenije na ……seji dne…..pod točko… sprejela naslednji SKLEP:1. Vlada Republike Slovenije je sprejela Informacijo Republike Slovenije o uresničevanju prednostnih priporočil Odbora Združenih narodov za odpravo diskriminacije žensk iz Sklepnih ugotovitev, sprejetih po obravnavi Sedmega periodičnega poročila Republike Slovenije po Konvenciji o odpravi vseh oblik diskriminacije žensk.2. Vlada Republike Slovenije je zadolžila Ministrstvo za delo, družino, socialne zadeve in enake možnosti, da poskrbi za ustrezen prevod informacije v angleščino in ga v sodelovanju z Ministrstvom za zunanje in evropske zadeve predloži v obravnavo Odboru Združenih narodov za odpravo diskriminacije žensk.   Barbara Kolenko Helbl  GENERALNA SEKRETARKAPriloga: - Informacija Republike Slovenije o uresničevanju prednostnih priporočil Odbora Združenih narodov za odpravo diskriminacije žensk iz Sklepnih ugotovitev, sprejetih po obravnavi Sedmega periodičnega poročila Republike Slovenije po Konvenciji o odpravi vseh oblik diskriminacije ženskPrejemniki:- Ministrstvo za zunanje in evropske zadeve- Ministrstvo za delo, družino, socialne zadeve in enake možnosti - Ministrstvo za pravosodje- Ministrstvo za notranje zadeve |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Luka Mesec, ministermag. Helena Valas, vodja Sektorja za enake možnostimag. Tanja Salecl, Sektor za enake možnosti, sekretarka |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| **/** |
| **5. Kratek povzetek gradiva:** |
| / |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/NE |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**/ |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
|  |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
|  Luka MESEC MINISTER |

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in drugega odstavka 16. člena Zakona o enakih možnostih žensk in moških (Uradni list RS, št. 59/02, 61/07– ZUNEO-A, 33/16 – ZVarD in 59/19) je Vlada Republike Slovenije na ……seji dne…..pod točko… sprejela naslednji

SKLEP:

1. Vlada Republike Slovenije je sprejela Informacijo Republike Slovenije o uresničevanju prednostnih priporočil Odbora Združenih narodov za odpravo diskriminacije žensk iz Sklepnih ugotovitev, sprejetih po obravnavi Sedmega periodičnega poročila Republike Slovenije po Konvenciji o odpravi vseh oblik diskriminacije žensk.

2. Vlada Republike Slovenije je zadolžila Ministrstvo za delo, družino, socialne zadeve in enake možnosti, da poskrbi za ustrezen prevod informacije v angleščino in ga v sodelovanju z Ministrstvom za zunanje in evropske zadeve predloži v obravnavo Odboru Združenih narodov za odpravo diskriminacije žensk.

 Barbara Kolenko Helbl

 GENERALNA SEKRETARKA

Priloga:

- Informacija Republike Slovenije o uresničevanju prednostnih priporočil Odbora Združenih narodov za odpravo diskriminacije žensk iz Sklepnih ugotovitev, sprejetih po obravnavi Sedmega periodičnega poročila Republike Slovenije po Konvenciji o odpravi vseh oblik diskriminacije žensk

Prejemniki:

- Ministrstvo za zunanje in evropske zadeve

- Ministrstvo za delo, družino, socialne zadeve in enake možnosti

- Ministrstvo za pravosodje

- Ministrstvo za notranje zadeve

**Informacija Republike Slovenije o uresničevanju prednostnih priporočil Odbora Združenih narodov za odpravo diskriminacije žensk iz Sklepnih ugotovitev, sprejetih po obravnavi Sedmega periodičnega poročila Republike Slovenije po Konvenciji** **o odpravi vseh oblik diskriminacije žensk**

**Uvod**

Odbor Združenih narodov za odpravo diskriminacije žensk je na 84. zasedanju v Ženevi dne 16. februarja 2023 obravnaval Sedmo periodično poročilo Republike Slovenije o uresničevanju določil Konvencije o odpravi vseh oblik diskriminacije žensk. Po obravnavi Sedmega periodičnega poročila je Vlada Republike Slovenije prejela sklepne ugotovitve in priporočila za pospešitev uresničevanja določil Konvencije o odpravi vseh oblik diskriminacije žensk (v nadaljnjem besedilu: Konvencija) na področjih, za katera je Odbor presodil, da so potrebni učinkovitejši ukrepi in dejavnosti za odpravo vseh oblik diskriminacije žensk. Med priporočili so štiri prednostna, za katera je Odbor ocenil, da potrebujejo posebno pozornost in takojšnje ukrepanje, zato mora Republika Slovenija v roku dveh let pripraviti pisno informacijo o njihovem uresničevanju.

**Odziv Vlade Republike Slovenije na prednostna priporočila**

**Priporočilo iz odstavka 12 (a)**

**Odbor državi pogodbenici priporoča, da zagotovi sistematično krepitev zmogljivosti in usposabljanje vladnih uradnic in uradnikov, sodnic in sodnikov, tožilk in tožilcev, policistk in policistov in drugih uslužbenk in uslužbencev organov kazenskega pregona ter odvetnic in odvetnikov** **o Konvenciji, Opcijskem protokolu k tej Konvenciji in splošnih priporočilih Odbora.**

Republika Slovenija si z izvajanjem različnih izobraževanj in usposabljanj prizadeva za krepitev poznavanja in uporabe relevantnih dokumentov s področja enakosti spolov in nediskriminacije, vključno s poznavanjemKonvencije, Opcijskega protokola k tej Konvenciji in splošnih priporočilih Odbora. Pomembno vlogo pri tem ima Center za izobraževanje v pravosodju (v nadaljnjem besedilu: CIP), ki skrbi za strokovno izpopolnjevanje in usposabljanje za delo v pravosodnih organih. CIP je leta 2023 v sodelovanju z ERA (Academy of European Law) organiziral dvodnevni seminar na temo diskriminacije. Na seminarju z naslovom Pravo EU o enakosti spolov, ki je bil namenjen zaposlenim v pravosodju (sodnikom/cam, tožilcem/kam in drugim zaposlenim v pravosodju v državah članicah EU), je vključeval pravni okvir EU in ključne pojme, kot so neposredna in posredna diskriminacija, nadlegovanje in spolno nadlegovanje, dokazno breme, enako plačilo, usklajevanje poklicnega in zasebnega življenja, pozitivna diskriminacija in kvote, nasilje nad ženskami ter postopek predhodnega odločanja.

CIP organizira tudi izobraževanja v zvezi z drugimi tematikami, ki izhajajo iz splošnih priporočil Konvencije, predvsem glede nasilja v družini. Maja 2024 je bila organizirana Družinskopravna šola 2024, ki je bila namenjena sodnikom/cam, strokovnim sodelavcem/kam na sodiščih, (višjim) državnim odvetnikom/cam, kandidatom/kam za državne odvetnike/ce in odvetnikom/cam, in je vsebovala predavanja na temo nasilja v družini in nasilja nad ženskami. V okviru šole je bilo izvedeno predavanje Nasilje in postopki na sodišču, kjer je bila obravnavana Resolucijo Evropskega parlamenta o vplivu nasilja v družini ter pravici do varstva in vzgoje za ženske in otroke, ki vključuje razlago platforme neodvisnih strokovnjakov o diskriminaciji in nasilju nad ženskami (EDVAW).

Odvetniška akademija Odvetniške zbornice Slovenije, ki se ukvarja s permanentnim usposabljanjem vseh članov/ic Odvetniške zbornice Slovenije, vključuje vsebine Konvencije v izobraževanja s področja delovnega in družinskega prava (tudi nasilja v družini in nasilja nad ženskami), zlasti na tradicionalnih Odvetniških šolah, ki so vsako pomlad v Portorožu. V letu 2025 načrtuje posebno usposabljanje iz vsebin Konvencije, Opcijskem protokolu k tej Konvenciji in splošnih priporočilih Odbora.

**Priporočilo iz odstavka 26 (f)**

**Odbor ob sklicevanju na svoje splošno priporočilo št. 35 (2017) o nasilju nad ženskami na podlagi spola, ki posodablja splošno priporočilo št. 19, in v skladu s ciljem 5.2 ciljev trajnostnega razvoja za odpravo vseh oblik nasilja nad ženskami in dekleti v javnem in zasebnem življenju državi pogodbenici priporoča, da zagotovi zbiranje in analizo podatkov o vseh oblikah nasilja na podlagi spola nad ženskami in dekleti, vključno s psihološkim, ekonomskim in družinskim nasiljem, pa tudi kibernetskim nasiljem in femicidom, razčlenjenih po starosti, državljanstvu, invalidnosti in razmerju med žrtvijo in storilcem, ter vključi v zakonodajo ekonomske in psihološke oblike nasilja nad ženskami na podlagi spola.**

Statistični urad Republike Slovenije (v nadaljnjem besedilu: SURS), ki je glavni izvajalec in usklajevalec dejavnosti slovenske državne statistike, je bil v zadnjih pet letih na področju nasilja nad ženskami zelo aktiven. V letu 2021 je prvič izvedel raziskovanje Osebna varnost v zasebnem okolju, s katerim je zbral podatke o pojavnosti nasilja v Republiki Sloveniji. Ugotavljali so kolikšen delež populacije doživlja različne vrste nasilja (grožnje, fizično nasilje, spolno nasilje), kateri povzročitelj ga izvaja (partner ali nepartner), kakšne so osnovne značilnosti nasilja, kolikšen delež žrtev nasilje prijavi in podobno. Gre za anketno raziskovanje med prebivalstvom, ki je zajelo ženske in moške, v starosti od 18 do 74 let, ter omogoča analizo podatkov tudi glede na osebne značilnosti žrtev in razmerju med žrtvijo in storilcem. Podatki so bili objavljeni februarja 2022. Raziskovanje je bilo izvedeno na podlagi mednarodno usklajene metodologije pod okriljem Eurostata (EU-GBV – Gender based violence), zato je podatke vseh sodelujočih držav objavil tudi Eurostat. Trenutno na ravni EU potekajo dogovori o ponovitvi raziskovanja v letu 2027, Republika Slovenija pa aktivno sodeluje kot članica Eurostat-ove delovne skupine za pripravo metodologije za to izvedbo.

SURS redno letno objavlja podatke o storilcih/kah kaznivih dejanj (o ovadenih, obtoženih in obsojenih osebah), osnova za te podatke so administrativne zbirke podatkov Vrhovnega sodišča RS in Vrhovnega državnega tožilstva RS. V prihodnje želi podatkom o storilcih/kah kaznivih dejanj dodati tudi podatke o oškodovancih/kah teh dejanj in njihovem razmerju do storilca/ke. Na Vrhovnem državnem tožilstvu so podatke o žrtvah kaznivih dejanj že uspeli pripraviti na način, ki omogoča povezavo s storilci/kami kaznivih dejanj in SURS že izvaja analizo prejetih podatkov.

V skladu s priporočilom Zakon o preprečevanju nasilja v družini v 3. členu že opredeljuje nasilje kot vsako uporabo fizičnega, spolnega, psihičnega ali ekonomskega nasilja enega družinskega člana proti drugemu družinskemu članu oziroma zanemarjanje ali zalezovanje žrtve ne glede na starost, spol ali katerokoli drugo osebno okoliščino žrtve ali povzročitelja nasilja, in telesno kaznovanje otrok. Statistični podatki se ne vodijo po posameznih oblikah nasilja, ampak zgolj skupaj.

Kaznivo dejanje nasilje v družini, ki je opredeljeno v 191. členu Kazenskega zakonika (KZ-1), določa zakonske znake za obstoj tega kaznivega dejanja (družinska ali druga trajnejša skupnost storilca in žrtve, tudi če je le ta razpadla) ter tudi izvršitvena dejanja, ki jih bolj podrobno opredeljuje ZPND in prepovedano posledico, ki se v tem kaznivem dejanju kaže kot podrejen položaj žrtve. V policiji tako obravnavajo to kaznivo dejanje tudi, če gre samo za eno od oblik nasilja, ki ga opredeljuje ZPND (ob izpolnjenih zakonskih znakih in prepovedani posledici kaznivega dejanja).

Policija vodi statistične podatke v skladu z Zakonom o nalogah in pooblastilih policije, ki določa, da policija vodi tudi evidenco kaznivih dejanj. V njej beležijo osebne podatke oseb: osebno ime, rojstni podatki, EMŠO, spol, naslov prebivališča, identifikacijska oznaka osebe, ki je v policijskih evidencah, državljanstvo ter podatke o kaznivem dejanju. V primeru kaznivega dejanja nasilja v družini vodijo skupne podatke o vseh oblikah nasilja in jih ne ločujejo. Iz evidence lahko pridobijo tudi podatke o odnosu med žrtvijo in storilcem.

**Priporočilo iz odstavka 34**

**Odbor državi pogodbenici priporoča, da zagotovi okolje, ki bo ženskim organizacijam in zagovornicam človekovih pravic omogočilo zagovarjanje človekovih pravic žensk, tudi s sodelovanjem pri izvajanju teh priporočil in z njihovim upoštevanjem pri pripravi naslednjega periodičnega poročila, pripravi nacionalnega akcijskega načrta za pravice žensk, preprečevanje nasilja v družini in preprečevanje dejavnosti trgovine z ljudmi.**

Republika Slovenija se zaveda pomena ustreznega okolja za sodelovanja z ženskimi organizacijami in zagovornicami človekovih pravic na področju zagovarjanja človekovih pravic žensk, zato temu posveča posebno pozornost. Na Ministrstvu za delo, družino, socialne zadeve in enake možnosti deluje Strokovni svet za enakost žensk in moških (v nadaljnjem besedilu: Strokovni svet) kot strokovno in posvetovalno telo ministra o zadevah s področja enakosti žensk in moških ter uresničevanja načela prepovedi diskriminacije zaradi spola. Sestavljajo ga strokovnjaki/nje, ki delujejo na tem področju v okviru akademskih institucij in nevladnih organizacij. Strokovni svet obravnava strateške in zakonodajne predloge z vidika enakosti spolov ter razpravlja in sprejema sklepe o aktualnih temah na različnih področjih. Obravnaval je tudi Sklepne ugotovitve, sprejete po obravnavi Sedmega periodičnega poročila Republike Slovenije po Konvenciji o odpravi vseh oblik diskriminacije žensk. Člani/ce Strokovnega sveta so se seznanili s priporočili ter izrazili svoja mnenja in poglede o njihovem izvajanju. Glede na dosedanjo prakso, bo Strokovni svet vključen tudi v pripravo naslednjega periodičnega poročila.

Člani/ce Strokovnega sveta so aktivno sodelovali pri pripravi Resolucije o nacionalnem programu za enake možnosti žensk in moških 2023 – 2030 in prvega Periodičnega načrta za leti 2024 in 2025 za izvajanje Resolucije o nacionalnem programu za enake možnosti žensk in moških 2023–2030. Ministrstvo za delo, družino, socialne zadeve in enake možnosti tudi vsako leto objavi razpis za sofinanciranje projektov nevladnih organizacij na področju enakosti spolov in s tem krepi sodelovanje z nevladnimi organizacijami, ki delujejo na tem področju.

Z različnimi nevladnimi organizacijami in zagovorniki človekovih pravic, zlasti pri vsebinah, ki zadevajo pravice ranljivih oseb ter tudi žrtve kaznivih dejanj, kot je nasilje v družini, redno sodeluje tudi Ministrstvo za pravosodje. Ministrstvo vsako leto skupaj z nevladnimi organizacijami organizira nacionalno konferenco o preprečevanju in odzivanju na nasilje nad ženskami, in sicer 25. novembra, na mednarodni dan boja proti nasilju nad ženskami. Na tej konferenci, ki se je udeleži večje število strokovnjakov/inj, ki vsakodnevno delajo z žrtvami nasilja nad ženskami in nasilja v družini, dobijo besedo tako predstavniki/ce civilne družbe kot tudi drugi, ki se strokovno ali raziskovalno ukvarjajo z nasiljem nad ženskami in nasiljem v družini. Ministrstvo tudi redno vključuje nevladne organizacije in druge strokovnjake/inje v pripravo predpisov in iskanje rešitev.

Z nevladnimi organizacijami redno sodeluje tudi policija. Predstavnike/ce nevladnih organizacij, kot predavatelje/ce vabijo na usposabljanja, ki jih organizirajo. Prav tako se policija vedno odzove na vabila nevladnih organizacij, ko organizirajo različne dogodke.

V Republiki Sloveniji se aktivnosti na področju preprečevanja in boja proti trgovini z ljudmi izvajajo na podlagi dvoletnih akcijskih načrtov, ki jih sprejme vlada. Uveljavljene in finančno ocenjene dejavnosti se izvajajo stalno, kar omogoča nenehno sodelovanje vladnih in nevladnih organizacij pri preprečevanju trgovine, prepoznavanju žrtev, preiskovanju in pregonu kaznivih dejanj trgovine z ljudmi ter pri zagotavljanju pomoči žrtvam trgovine.

Medresorska delovna skupina za boj proti trgovini z ljudmi (v nadaljnjem besedilu: MDS TZL) je odgovorna za pripravo nacionalnih akcijskih načrtov, nadzor nad njihovo izvedbo in pripravo letnih poročil za vlado. MDS TZL sestavlja 24 članov/ic od tega je 15 članic ženskega spola in devet članov moškega spola. Člani/ce MDS TZL tudi aktivno sodelujejo z državnimi institucijami in mednarodnimi organizacijami pri oblikovanju politik in strategij. Vlada Republike Slovenije kontinuirano vključuje nevladne organizacije v pripravo zakonodaje in strateških dokumentov na področju boja proti trgovini z ljudmi. Ta partnerski pristop omogoča bolj učinkovito izvajanje ukrepov in prilagajanje politik realnim potrebam na terenu.

**Priporočilo iz odstavka 52**

**Odbor državi pogodbenici priporoča, da spremeni Družinski zakonik ter vse druge s tem povezane notranje zakonodajne akte, da bi odpravila vse izjeme od zakonsko določene najnižje starosti za sklenitev zakonske zveze, ki je 18 let za ženske in moške.**

V Republiki Sloveniji pogoje za obstoj in veljavnost zakonske zveze ter postopek prijave in sklenitve zakonske zveze ureja Družinski zakonik (Uradni list RS, št. 15/17, 21/18 – ZNOrg, 22/19, 67/19 – ZMatR-C, 200/20 – ZOOMTVI, 94/22 – odl. US, 94/22 – odl. US in 5/23; v nadaljevanju DZ), ki v 22. členu določa, da je za obstoj zakonske zveze potrebno, da osebi izjavita svoje soglasje, da skleneta zakonsko zvezo in da osebi izjavita svoje soglasje pred pristojnim državnim organom. V členih 23. – 28. pa DZ nadalje določa pogoje za veljavnost zakonske zveze, ki so: svobodna izjava volje (23. člen), polnoletnost in spregled mladoletnosti (24. člen), razsodnost (25. člen), neobstoj predhodno sklenjene zakonske zveze (26. člen), neobstoj in spregled sorodstvenega razmerja (27. člen) in neobstoj skrbništva (28. člen).

Postopek sklenitve zakonske zveze je sestavljen iz dveh delov, in sicer:

a) iz postopka prijave sklenitve zakonske zveze, v okviru katerega pristojna upravna enota v upravnem postopku preveri izpolnjevanje pogojev za obstoj in veljavnost zakonske zveze in

b) iz dejanske sklenitve (obreda) sklenitve zakonske zveze.

Skladno z določbami Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – Zdeb; v nadaljnjem besedilu: ZUP) mora upravna enota v postopku prijave sklenitve zakonske zveze ugotoviti resnično dejansko stanje in v ta namen ugotoviti vsa dejstva, ki so pomembna za zakonito in pravilno odločbo. V primeru, ko je v postopku prijave sklenitve zakonske zveze ugotovljeno, da niso izpolnjeni vsi pogoji za obstoj in veljavnost zakonske zveze, mora upravna enota skladno z določbo 32. člena DZ vlogo za sklenitev zakonske zveze z odločbo zavrniti.

V primeru, ko je v postopku prijave sklenitve zakonske zveze ugotovljeno, da je kateri (ali oba) od bodočih zakoncev mladoleten, se pri pristojnem sodišču sproži postopek za dovolitev sklenitve zakonske zveze. DZ namreč v 24. členu določa, da otrok (tj. oseba, ki še ni dopolnila 18 let) zakonske zveze ne more skleniti. Izjemoma lahko zakonsko zvezo sklene otrok, ki je že dopolnil 15 let, če je dosegel tako telesno in duševno zrelost, da lahko razume pomen in posledice pravic in obveznosti, ki nastanejo s sklenitvijo zakonske zveze; odločitev o dovolitvi sklenitve zakonske zveze otroku, ki je že dopolnil 15 let (spregled mladoletnosti), pa je v pristojnosti sodišča.

Sodišče o spregledu mladoletnosti odloča v nepravdnem postopku, ki ga ureja Zakon o nepravdnem postopku (Uradni list RS, št. 16/19; v nadaljnjem besedilu: ZNP-1). Skladno z določbami ZNP-1 mora sodišče po uradni dolžnosti ukreniti vse, da se zavarujejo pravice in pravni interesi otrok in oseb, ki zaradi motnje v duševnem razvoju ali težav v duševnem zdravju ali drugih okoliščin niso sposobne, da bi same skrbele za svoje pravice in interese (drugi odstavek 6. člena). Postopek dovolitve sklenitve zakonske zveze (oziroma postopek za spregled mladoletnosti) je podrobneje urejen v členih 77. – 79. Postopek se začne na predlog otroka, ki je že dopolnil 15 let in želi skleniti zakonsko zvezo. Preden sodišče otroku dovoli sklenitev zakonske zveze, zasliši otroka, osebo, s katero namerava skleniti zakonsko zvezo, in otrokove starše oziroma skrbnika. Preden sodišče odloči, lahko od centra za socialno delo zahteva mnenje.

Kot izhaja iz zgoraj navedenih določb DZ in ZNP-1 otrok, ki je mlajši od 15 let, zakonske zveze ne more skleniti. Za odločanje o morebitnem spregledu mladoletnosti pri otrocih, ki so že dopolnili 15 let, pa je izključno pristojno sodišče. Bistvena značilnost nepravdnega postopka je, da sta v njem v večji meri uveljavljeni načelo oficialnosti in preiskovalno načelo, ki sodišču omogočata, da v največji možni meri, po uradni dolžnosti, zavaruje koristi otroka, pri čemer ni vezano na predloge udeležencev postopka, temveč lahko ugotavlja tudi dejstva, ki jih udeleženci postopka niso navedli. V okviru postopka za spregled mladoletnosti so tako vgrajena ustrezna varovala za zaščito otrokovih pravic in koristi. Zgolj v primeru, ko sodišče po zaključenem postopku dovoli sklenitev zakonske zveze mladoletniku, ki je že dopolnil 15. let, lahko upravna enota zakonsko zvezo, ob izpolnjenosti preostalih pogojev za obstoj in veljavnost zakonske zveze, tudi sklene. Če sodišče sklenitve zakonske zveze mladoletne osebe ne dovoli, se vloga za sklenitev z odločbo upravne enote zavrne.

Po podatkih centrov za socialno delo so v obdobju od pričetka uporabe Družinskega zakonika, to je od 15. 4. 2019 do konca februarja 2024, izdelali štiri mnenja glede spregleda mladoletnosti. Tri mnenja so bila pozitivna, eno pa negativno. V treh primerih je bil otrok ženskega spola, v enem primeru pa moškega spola. Sodišče je v treh primerih sledilo mnenju centra za socialno delo, za en primer ni podatka.

Po naši presoji je veljavna ureditev ustrezna, saj je v nekaterih, res izjemnih situacijah, ob ustreznih »varovalkah«, smiselno ohraniti spregled mladoletnosti.